CELEX: 32016D2321
Language: lt
Date: 1482105600000
Title: 2016 m. gruodžio 19 d. Komisijos įgyvendinimo sprendimas (ES) 2016/2321 dėl paruošimo perdirbti sertifikato, išduodamo pagal Europos Parlamento ir Tarybos reglamentą (ES) Nr. 1257/2013 dėl laivų perdirbimo, formos (Tekstas svarbus EEE )

20.12.2016   
               
               
                  LT
               
               
                  Europos Sąjungos oficialusis leidinys
               
               
                  L 345/112
               
            KOMISIJOS ĮGYVENDINIMO SPRENDIMAS (ES) 2016/2321
      2016 m. gruodžio 19 d.
      dėl paruošimo perdirbti sertifikato, išduodamo pagal Europos Parlamento ir Tarybos reglamentą (ES) Nr. 1257/2013 dėl laivų perdirbimo, formos
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. lapkričio 20 d. Europos Parlamento ir Tarybos reglamentą (ES) Nr. 1257/2013 dėl laivų perdirbimo, kuriuo iš dalies keičiami Reglamentas (EB) Nr. 1013/2006 ir Direktyva 2009/16/EB (1), ypač į jo 9 straipsnio 9 dalį,
      kadangi:
      
                  (1)
               
               
                  Reglamente (ES) Nr. 1257/2013 nustatyti laivų savininkams, administracijoms ir pripažintoms organizacijoms keliami reikalavimai, susiję su paruošimo perdirbti sertifikatų išdavimu, tvirtinimu, galiojimo pratęsimu ir laikymu laive;
               
            
                  (2)
               
               
                  vadovaujantis Reglamento (ES) Nr. 1257/2013 6 straipsnio 2 dalies c punkto reikalavimais, perdirbti skirtuose laivuose turi būti paruošimo perdirbti sertifikatas;
               
            
                  (3)
               
               
                  pagal Reglamento (ES) Nr. 1257/2013 7 straipsnį prieš perdirbant laivą turi būti parengtas konkrečiam laivui skirtas laivo perdirbimo planas. Laivo perdirbimo plane turi būti atsižvelgiama į visus su konkrečiu laivu susijusius aspektus, kurie nėra įtraukti į laivų perdirbimo komplekso planą arba dėl kurių reikia taikyti specialias procedūras;
               
            
                  (4)
               
               
                  pagal Reglamento (ES) Nr. 1257/2013 8 straipsnį laivų apžiūras turi atlikti administracijų arba jų įgaliotų pripažintų organizacijų pareigūnai. Apžiūrų tikslas – patvirtinti, kad pavojingų medžiagų sąrašai atitinka taikytinus reglamento reikalavimus;
               
            
                  (5)
               
               
                  vadovaujantis Reglamento (ES) Nr. 1257/2013 9 straipsnio 9 dalimi, sėkmingai užbaigusi galutinę laivo apžiūrą, administracija arba jos įgaliota pripažinta organizacija turi išduoti paruošimo perdirbti sertifikatą. Prie to sertifikato turi būti pridėtas pavojingų medžiagų sąrašas ir laivo perdirbimo planas. Paruošimo perdirbti sertifikato forma turi derėti su 2009 m. gegužės 15 d. Honkonge priimtos Tarptautinės konvencijos dėl saugaus ir aplinką tausojančio laivų perdirbimo (Honkongo konvencijos) 4 priedėliu;
               
            
                  (6)
               
               
                  šiame sprendime numatytos priemonės atitinka pagal Reglamento (ES) Nr. 1257/2013 25 straipsnį įsteigto Laivų perdirbimo reglamento komiteto nuomonę,
               
            PRIĖMĖ ŠĮ SPRENDIMĄ:
      1 straipsnis
      Paruošimo perdirbti sertifikatų, išduodamų pagal Reglamento (ES) Nr. 1257/2013 9 straipsnio 9 dalį ir tvirtinamų pagal jo 10 straipsnio 5 dalį, forma atitinka šio sprendimo priede nustatytą formą.
      2 straipsnis
      Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Priimta Briuselyje 2016 m. gruodžio 19 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 330, 2013 12 10, p. 1.
      
         PRIEDAS
         
            
         Tekstas paveikslėlio
         
            PARUOŠIMO PERDIRBTI SERTIFIKATAS
            pagal Europos Parlamento ir Tarybos reglamentą (ES) Nr. 1257/2013 dėl laivų perdirbimo
            (Pastaba. Prie šio sertifikato pridedamas pavojingų medžiagų sąrašas ir laivo perdirbimo planas)
            (Oficialus antspaudas) (Valstybė)
            Vadovaujantis Reglamento (ES) Nr. 1257/2013 nuostatomis pagal
            (Valstybės pavadinimas)
            valdžios institucijos įgaliojimus išduotas
            (Visas pagal Reglamento (ES) Nr. 1257/2013 nuostatas įgalioto asmens vardas ir pavardė arba įgaliotos organizacijos pavadinimas)
            Laivo duomenys
            Laivo pavadinimas
            Skiriamasis numeris arba raidžių derinys
            Registracijos uostas
            Bendroji talpa
            TJO numeris
            Laivo savininko vardas, pavardė (pavadinimas) ir adresas
            TJO registruoto laivo savininko identifikacinis numeris
            TJO suteiktas bendrovės identifikacinis numeris
            Pastatymo data
         
         
            
         Tekstas paveikslėlio
         
            Laivų perdirbimo komplekso (-ų) duomenys
            Laivų perdirbimo komplekso pavadinimas
            Skiriamasis perdirbimo bendrovės identifikacinis numeris (1)
            Visas adresas
            Laivų perdirbimo komplekso įtraukimo į Europinį sąrašą galiojimo pabaigos data
            (1) Europiniame sąraše nurodytas identifikacinis numeris.
            Pavojingų medžiagų sąrašo duomenys
            Pavojingų medžiagų sąrašo identifikacinis / patvirtinimo numeris
            Pastaba. Pagal Reglamento (ES) Nr. 1257/2013 9 straipsnio 9 dalį pavojingų medžiagų sąrašas pridedamas prie paruošimo perdirbti sertifikato. Pavojingų medžiagų sąrašas turėtų būti pildomas remiantis standartine forma, pateikta Tarptautinės jūrų organizacijos parengtose gairėse, kurias, kai taikoma, papildo gairės dėl konkrečių Reglamento (ES) Nr. 1257/2013 aspektų, tokių kaip tame reglamente išvardytos, tačiau į Honkongo konvenciją neįtrauktos medžiagos.
            Laivo perdirbimo plano duomenys
            Laivo perdirbimo plano identifikacinis / patvirtinimo numeris
            Pastaba. Pagal Reglamento (ES) Nr. 1257/2013 9 straipsnio 9 dalį laivo perdirbimo planas pridedamas prie paruošimo perdirbti sertifikato.
            PATVIRTINAMA,
            1. kad pagal Reglamento (ES) Nr. 1257/2013 8 straipsnį atlikta laivo apžiūra;
            2. kad laivas turi galiojantį pagal Reglamento (ES) Nr. 1257/2013 5 straipsnio 7 dalį sudarytą pavojingų medžiagų sąrašą;
            3. kad laivo perdirbimo planas sudarytas pagal Reglamento (ES) Nr. 1257/2013 7 straipsnio 2 dalį ir
            4. kad laivų perdirbimo kompleksas (-ai), kuriame (-iuose) ketinama perdirbti laivą, yra įtrauktas (-i) į Europinį sąrašą pagal Reglamento (ES) Nr. 1257/2013 16 straipsnį.
            Šis sertifikatas galioja iki (mmmm mm dd)
            (Data)
            Išduotas
            (Sertifikato išdavimo vieta)
            (mmmm mm dd)
            (Išdavimo data) (Sertifikatą išdavusio tinkamai įgalioto pareigūno parašas)
            (Institucijos antspaudas arba spaudas)
         
         
            
         Tekstas paveikslėlio
         
            SERTIFIKATO GALIOJIMO PRATĘSIMO PAGAL 10 STRAIPSNIO 5 DALĮ LENGVATINIAM LAIKOTARPIUI, KOL LAIVAS PASIEKS LAIVŲ PERDIRBIMO KOMPLEKSO UOSTĄ, PATVIRTINIMAS (*)
            Šis sertifikatas pagal Reglamento (ES) Nr. 1257/2013 dėl laivų perdirbimo 10 straipsnio 5 dalį pripažįstamas galiojančiu vieną reisą
            iš uosto
            į uostą.
            Parašas
            (Tinkamai įgalioto pareigūno parašas)
            Vieta
            Data (mmmm mm dd)
            (Institucijos antspaudas arba spaudas)
            (*) Šis patvirtinimo blankas užpildomas ir pridedamas prie sertifikato, jei administracija mano, kad tai būtina.